Ulkomaalaisten terveyskeskus- ja hammashuollon maksut Kainuun sosiaali- ja terveydenhuollon kuntayhtymän terveyskeskuksissa

**Kiireellinen hoito**

Kiireellistä hoitoa annetaan kansalaisuudesta riippumatta, mikäli sairauden

aste sitä edellyttää (ennalta arvaamaton sairaus).

Perittävät maksut**:**

**EU/ETA maat tai Sveitsi, Australia, Quebec:** Potilaalla on Eurooppalainen

sairaanhoitokortti tai E111-, E112-, E121, S1-lomake. Pohjoismaan ja Iso- Britannian kansalaisilta riittää passi, sairausvakuutuskortti tai henkilöllisyys-

todistus. **Maksut ovat samat kuin suomalaisilta.**

Todelliset kustannukset peritään asiakkailta, joilla ei ole em. lomakkeita

tai jotka tulevat sopimuksettomista maista (muut kuin edellä luetellut).

**Ei-kiireellinen hoito**

Ei-kiireellistä hoitoa annetaan lääkärin suorittaman hoidontarpeen arvioinnin perusteella. Ei-kiireellisellä hoidolla tarkoitetaan kroonisia sairauksia ja neuvolapalveluja.

**EU/ETA maat tai Sveitsi, Australia, Quebec**: Ei-kiireelliseen hoitoon voivat olla oikeutettuja mm. Suomessa asuva rajatyöntekijä, Suomeen tullut lähetetty työntekijä ja hänen ei-työssä olevat perheenjäsenensä, merimies ja hänen

ei-työssä olevat perheenjäsenensä sekä opiskelijat. Asiakkaan on esitettävä oikeus hoitoetuuksiin, jolloin asiakasmaksut ovat samat kuin suomalaisilla.

**Sopimuksettomat maat:** Maksut peritään todellisten kustannusten mukaan.

**Suomessa vakinaisesti asuvilla** on oikeus kaikkiin terveyskeskuspalveluihin**.**

**Terveyskeskuksessa ja hammashuollossa perittävät maksut todellisten kustannusten mukaan** (potilaalla ei Eurooppalaista sairaanhoitokorttia, lomaketta tai todistusta):

* alle 18-vuotiaat, käynti lääkärin vastaanotolla 187,00 €
* alle 18-vuotiaat, käynti sairaanhoitajan/terveydenhoitajan vastaanotolla 95,50 €
* yli 18-vuotiaaat, käynti lääkärin vastaanotolla, asiakasmaksu 20,60 € + kuntalaskutushinta 171,50 € kolmelta ensimmäiseltä käynniltä, yhteensä 192,10 € ja seuraavilta käynneiltä 187,00 €
* yli 18-vuotiaaat, käynti sairaanhoitajan/terveydenhoitajan vastaanotolla, asiakasmaksu 20,60 € + kuntalaskutushinta 87,60 € kolmelta ensimmäiseltä käynniltä, yhteensä 108,20 € ja seuraavilta käynneiltä 95,50 €
* käynti hammashuollossa, asiakasmaksu (suuhygienisti 10,20 €, hammaslääkäri 13,10 €, erikoishammaslääkäri 19,20 €) + kuntalaskutushinta 129,40 €, yhteensä 139,60 - 148,60 €/käynti
* käynti lääkärin päivystyksessä (päivystysmaksu aattopäivinä) yli 18-vuotiailta 20,60 €/käynti + kuntalaskutushinta 171,50 €, yhteensä 192,10 €
* käynti lääkärin päivystyksessä (viikonloppuisin, viikonlopuksi sattuvina aattopäivinä ja arkipyhinä) yli 18-vuotiailta 28,30 €/käynti + kuntalaskutushinta 171,50 €, yhteensä 199,80 €

Ohjeet Kansaneläkelaitos: Jos sairastus Suomessa

[Kela - Jos sairastut](http://www.kela.fi/in/internet/suomi.nsf/NET/141107155805HS?OpenDocument)

Kansaneläkelaitos: Ohjeet julkisen terveydenhuollon yksiköille sairaus- ja

äitiysetuuksien ilmoittamista varten ja selvitys valtion korvausta varten.

[Kela - Ulkomaalaisen terveydenhuolto Suomessa](http://www.kela.fi/in/internet/suomi.nsf/NET/080908125121Pb?OpenDocument)

Kuntaliitto: Yleiskirje 9/80/2008 Valtion varoista korvauksia ulkomailla

kotipaikan omaavien sairaanhoidosta.

[Kunnat.net - Valtion varoista korvausta ulkomailla kotipaikan omaavien sairaanhoidosta vuoden 2008 alusta](http://www.kunnat.net/fi/Kuntaliitto/yleiskirjeet-lausunnot/yleiskirjeet/2008/Sivut/Yleiskirje-9-80-2008-Valtion-varoista-korvausta-ulkomailla-kotipaikan-omaavien-sairaanhoidosta-vuoden-2008-alusta.aspx)

Allekirjoitus:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Timonen

Terveysjohtaja